
Μουσικές Βραδιές
ΓΙΑΝΝΗΣ ΠΑΛΑΜΙΔΑΣ – ΗΡΩ ΣΑΪΑ

"ΓΙΑ ΣΕΝΑ"
Δευτέρα & Τρίτη
13, 14, 20, 21 ΦΕΒΡΟΥΑΡΙΟΥ 2012, στις 21:00
http://www.youtube.com/watch?v=X5rKmySoUCk
Ο Γιάννης Παλαμίδας και η Ηρώ Σαΐα τραγουδούν για τον έρωτα, για το φως, για την αγάπη. Με λόγια και μουσικές. Από τον Καβάφη μέχρι τον Καββαδία, από τον Clauss Nomi έως τον Κωνσταντίνο Βήτα, τη Λένα Πλάτωνος, τον Σταύρο Ξαρχάκο. 

Οι δυο φίλοι θα συναντηθούν για τέσσερις μοναδικές βραδιές με τραγούδια που μιλάνε για αστέρια και για τριαντάφυλλα, για χαρές και για θυμούς, για χαμένα όνειρα και αγάπες που «επέζησαν»… Για σένα! 

Μαζί τους ο Νεοκλής Νεοφυτίδης στο πιάνο και ο Δημήτρης Σιάμπος στην ηλεκτρική κιθάρα.

Ενορχηστρώσεις: Νεοκλής Νεοφυτίδης

Ηχογραφήσεις – Ηχητική επιμέλεια: Music Art Lab Studio 

Video: Άρης Μπασιάς

Φωτογραφίες: Σταύρος Πετρόπουλος

Ενδυματολόγος: Σχεδιαστής «Μίλτος» 

Οργάνωση Παραγωγής: Μητροπολιτικές Ιστορίες

Επιμέλεια διοργάνωσης: Γιάννης Καστανάκης

Δευτέρα (13 και 20 Φεβρουαρίου) και Τρίτη (14 και 21 Φεβρουαρίου) στις 21:00

Αίθουσα: Θέατρο 
Τιμές εισιτηρίων:    15€  κανονικό 

                                     10€ (Φοιτητικό/ Κάτοχοι Κάρτας Ανεργίας (ΟΑΕΔ), Πολυτέκνων 

 (ΑΣΠΕ), Ευρωπαϊκής Κάρτας Νέων, Κάρτας Πολιτισμού, ΑμΕΑ, 

 άνω των  65 ετών ) 

****
Συναυλία με αφορμή τη μουσική-εικαστική έκδοση
Μ’ έναν τρόπο μυστικό

Τατιάνα Ζωγράφου – Χρήστος Κεχαγιόγλου
η Μουσική συναντάει την Ποίηση και τη Ζωγραφική

Σάββατο 18 Φεβρουαρίου 2012, στις 21:00
Τραγούδια για τον έρωτα, απλά και αυθόρμητα

Η πιο πρόσφατη ζωγραφική δουλειά του Χρήστου Κεχαγιόγλου συναντά τα καινούργια τραγούδια της Τατιάνας Ζωγράφου. Τραγούδια για τον έρωτα, που αναζητούν αρώματα και μυστικά στις εικόνες, στο λόγο, στη φύση, στη σχέση. Τραγούδια ευαίσθητα, αλλά και λαϊκά, υπέροχα τραγουδισμένα και παιγμένα από μουσικούς μάστορες μεγάλους και ταξιδιώτες. 

Η συνάντηση που δίνει εικόνα στη μουσική και ήχο στη ζωγραφική συμβαίνει με αφορμή 17 ποιήματα σύγχρονων Ελλήνων ποιητών, πάνω σε στίχους που έχουν γευτεί το άρωμα της ζωής και το νοσταλγούν.

Τα νέα, ερωτικά τραγούδια της Τατιάνας Ζωγράφου μελοποιούν στίχους σύγχρονων ελλήνων ποιητών και συναντούν επί σκηνής τη ζωγραφική του Χρήστου Κεχαγιόγλου, σε μια βραδιά αφιερωμένη στον έρωτα. Mια μουσική παράσταση όπου οι νότες αποκτούν ζωή μέσα σε κόσμους φανταστικούς και οι εικαστικές δημιουργίες δίνουν μορφή στο συναίσθημα. Στη συναυλία θα ακουστούν επίσης τραγούδια των Μίκη Θεοδωράκη, Γιώργου Κουρουπού, Νίκου Κυπουργού, H. Purcell, Μανώλη Χιώτη και Μάνου Χατζιδάκι. 

Την εικαστική επιμέλεια της εκδήλωσης έχει ο ζωγράφος Χρήστος Κεχαγιόγλου και την ενορχήστρωση ο Κώστας Βόμβολος. 

Τραγουδούν οι: Τάσος Αποστόλου, Κώστας Βόμβολος, Ειρήνη Δερέμπεη, Τατιάνα Ζωγράφου, Δάφνη Πανουργιά, Σοφία Παπάζογλου. 

Παίζουν οι μουσικοί: Κώστας Βόμβολος (ακορντεόν-κανονάκι), Βαγγέλης Ζωγράφος (κοντραμπάσο), Πάνος Κανελλόπουλος (μαντολίνο), Δημήτρης Μπουζάνης (πιάνο), Μιχάλης Πορφύρης (βιολοντσέλο), Θοδωρής Ρέλλος (σοπράνο σαξόφωνο), Νίκος Σουλιώτης (μπεντίρ).
Οι εκδόσεις Καλειδοσκόπιο, που διοργανώνουν τη βραδιά,  δημιούργησαν μια έκδοση αληθινά ιδιαίτερη και γοητευτική. Ένα κομψό αναλόγιο, όπου εναλλάσσονται 17 έργα του Χρήστου Κεχαγιόγλου τυπωμένα σε ειδικό χαρτί, περιβάλλει το CD με τα τραγούδια της Τατιάνας Ζωγράφου, ένα βιβλίο με τα ποιήματα που μελοποιήθηκαν, συνοδευτικά κείμενα και φωτογραφικό υλικό από τις ηχογραφήσεις.

Συναυλία με αφορμή τη μουσική-εικαστική έκδοση, Έκδοση:

Μ’ έναν τρόπο μυστικό

Τατιάνα Ζωγράφου – Χρήστος Κεχαγιόγλου

όταν η Μουσική συναντάει την Ποίηση και τη Ζωγραφική

Σάββατο 18 Φεβρουαρίου 2012, στις 21:00

Αίθουσα: Θέατρο

Διάρκεια 90'

Τιμή εισιτηρίων: 10€, ενιαίο

****

	Φεβρουάριος - Μάιος 2012

	Εργαστήριο Στιχουργικής σε επιμέλεια Νίκου Μωραΐτη


Πώς μπορεί κανείς να διανύσει την απόσταση μεταξύ ερασιτεχνικής έκφρασης και επαγγελματικής ενασχόλησης;  Πώς το ταλέντο μπορεί να καλλιεργηθεί, να αποκτήσει σχήμα, να ακολουθήσει κανόνες και πρακτικές ώστε να αποφέρει καρπούς;
Πώς το ενδιαφέρον και η αγάπη για τη στιχουργική μεταμορφώνονται σε δεξιότητα; Άραγε πώς γράφει κανείς στίχο για τη δισκογραφία του σήμερα;  Ποιές είναι οι γνώσεις και η κατάρτιση που απαιτούνται; 

Ερωτήματα που συναντά κάθε στιχουργός στα πρώτα του βήματα απαντώνται στο πλαίσιο του εργαστηρίου στιχουργικής, το οποίο θα φιλοξενηθεί στο Ίδρυμα Μιχάλης Κακογιάννης από τον Φεβρουάριο του 2012 με σκοπό την ουσιαστική επαφή με τον στίχο, όπως συναντάται στην πράξη της δισκογραφίας.

Το εργαστήριο είναι μια πρωτοβουλία εκπαιδευτικού περιεχομένου υπό την επιμέλεια του στιχουργού Νίκου Μωραΐτη, ενός αναγνωρισμένου επαγγελματία στιχουργού, ο οποίος από το 1997 έως σήμερα διαθέτει περισσότερα από 250 δημοσιευμένα τραγούδια στο ενεργητικό του και συνεργασίες με μερικά από τα σημαντικότερα πρόσωπα της σύγχρονης δισκογραφίας. 

Το εργαστήριο απευθύνεται σε όλους όσοι γράφουν ερασιτεχνικά στίχο ή ενδιαφέρονται για τον στίχο στο τραγούδι. 
Το πρόγραμμα περιλαμβάνει 12 δίωρες συναντήσεις, μία ανά εβδομάδα, στις οποίες προσεγγίζεται η στιχουργική τέχνη μέσα από την εφαρμογή της διαδραστικής σχέσης μεταξύ των μελών της ομάδας, αλλά και την πρακτική επεξεργασία του στίχου.

Οι συναντήσεις περιλαμβάνουν:
• Αναλύσεις στίχων σημαντικών στιχουργών κυρίως με βάση τη θέση τους στο ελληνικό τραγούδι.
• Συζητήσεις της ομάδας γύρω από στίχους που έχουν γράψει τα μέλη της. 
• Δοκιμές των μελών της ομάδας να γράψουν στίχο πάνω σε μελωδίες που θα τους παραχωρηθούν από συνεργαζόμενους συνθέτες. 
• Εργασίες ανά ομάδες με θεματική το έργο μεγάλων στιχουργών. 
• Επισκέψεις και παρακολούθηση  ομιλιών -συνομιλίες με σημαντικά πρόσωπα του τραγουδιού και της δισκογραφίας (Στιχουργοί, συνθέτες, τραγουδιστές, παραγωγοί δίσκων, στελέχη δισκογραφικών εταιριών και ραδιοφωνικοί παραγωγοί).
Πληροφορίες και δηλώσεις συμμετοχής στα ταμεία του Ιδρύματος στο τηλ. 210 3418579 από Δευτέρα έως και Παρασκευή 11:00 - 14:00 ή στο Email: info@mcf.gr. 

Ο αριθμός συμμετεχόντων είναι περιορισμένος. Θα τηρηθεί σειρά προτεραιότητας.

Κόστος Συμμετοχής: €300  -12 Δίωρες Συναντήσεις, μία ανά εβδομάδα, στη διάρκεια 3 μηνών-

Βιογραφικά Στοιχεία

Ο Νίκος Μωραΐτης γεννήθηκε στην Αθήνα το 1973. Είναι απόφοιτος της Νομικής Σχολής του Πανεπιστημίου Αθηνών και κάτοχος μεταπτυχιακού διπλώματος του Τμήματος Επικοινωνίας και ΜΜΕ του Πανεπιστημίου Αθηνών. Έχει εργαστεί ως δημοσιογράφος σε Τύπο, ραδιόφωνο και τηλεόραση. Από το 2003 επιμελείται τις εκπομπές του Λευτέρη Παπαδόπουλου στην κρατική τηλεόραση. 

Ως στιχουργός έχει γράψει για τις φωνές των: Ελευθερίας Αρβανιτάκη, Δήμητρας Γαλάνη, Άλκηστης Πρωτοψάλτη, Βίκυς Μοσχολιού, Γιώργου Νταλάρα, Χαρούλας Αλεξίου, Δημήτρη Μητροπάνου, Γιάννη Πάριου, Γιάννη Κότσιρα, Μιχάλη Χατζηγιάννη, Αντώνη Ρέμου, Έλλης Πασπαλά, Ελένης Τσαλιγοπούλου, Κώστα Μακεδόνα κ.α. 

Μερικά από τα τραγούδια του είναι:
«Ο άγγελός μου», «Μην ορκίζεσαι», Δε μιλώ για μια νύχτα εγώ», «Δε φεύγω», «Σβήσε το φεγγάρι», «Τα χάρτινα», «Χέρια ψηλά», «Και πάλι παιδί», «Σε θέλω εδώ», «Κλειστά τα στόματα», «Κούκλα σπασμένη», «Εγώ για σένα», «Κάνε το χειμώνα καλοκαίρι» «Η αγάπη που πάει» κ.α.

Έχει τιμηθεί με το Βραβείο Στίχου «Σώτια Τσώτου» το 2005.

******
Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Iστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC

Υποστηρικτές Ιδρύματος Μ. Κακογιάννης
Konstantinos

Playground Productions

Χορηγοί  Επικοινωνίας Ιδρύματος Μ. Κακογιάννης

ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5 
     Ως 3

e-go.gr 
    ελculture.gr         clickatlife.gr        
culturenow.gr    mediasoup.gr      monopoli.gr       in2life.gr
camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

